PMIndiaData/PMIndiaSum huggingface dataset:
২০১৯-এর দেউলিয়া আইন বিলটি অনুমোদন করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ ২০১৬-র দেউলিয়া আইনে সংশোধন করার প্রস্তাবটি অনুমোদিত হল। এর ফলে, ২০১৯-এর দেউলিয়া আইন (দ্বিতীয় সংশোধন) বিলটি অনুমোদিত হল। এই সংশোধনের ফলে দেউলিয়া সংক্রান্ত সমস্যা নিরসনে অনেকটাই সুরাহা হল এবং দেশে ব্যবসা-বাণিজ্য করার পথটি সুগম হল। সংশোধিত বিলটি ২০১৬-র দেউলিয়া আইনের কিছু ধারায় সংশোধন এনে ৩২এ নং নতুন ধারাটি সংযুক্ত করার কথা বলেছে। সংশোধিত হবে ৫(১২), ৫(১৫), ৭, ১১, ১৪, ১৬(১), ২১(২), ২৩(১), ২৯এ, ২২৭, ২৩৯ এবং ২৪০ নং ধারাগুলি। /
পি ভি নরসিংহ রাও-কে তাঁর জন্মবার্ষিকীতে স্মরণ করলেন প্রধানমন্ত্রী

প্রাক্তন প্রধানমন্ত্রী শ্রী পি ভি নরসিংহ রাও-কে তাঁর জন্মবার্ষিকীতে স্মরণ করে শ্রদ্ধা জানালেন প্রধানমন্ত্রী শ্রী নরেন্দ্র মোদী। শ্রী মোদী বলেন, “পি ভি নরসিংহ রাও-কে তাঁর জন্মবার্ষিকীতে স্মরণ করি। একজন বিশিষ্ট পণ্ডিত, অভিজ্ঞ প্রশাসক হিসেবে তিনি দেশকে আমাদের ইতিহাসের এক গুরুত্বপূর্ণ সময়ে নেতৃত্ব দিয়েছিলেন। জাতীয় অগ্রগতিতে অবদান রাখার ক্ষেত্রে তাঁর অগ্রণী ভূমিকাগুলির জন্য তিনি স্মরণীয় হয়ে থাকবেন।”
প্রধানমন্ত্রী মোদী: এমএসএমই-গুলির ক্ষমতায়নের জন্য প্রযুক্তি প্ল্যাটফর্ম, ‘চ্যাম্পিয়নস’ চালু করেছেন

প্রধানমন্ত্রী শ্রী নরেন্দ্র মোদী জাতীয় শক্তি ও উৎপাদন বৃদ্ধির লক্ষ্যে আজ প্রযুক্তি প্ল্যাটফর্ম চ্যাম্পিয়নস চালু করেছেন। আধুনিক প্রক্রিয়া ও সৃজনশীলতার ভিত্তিতে এটি কাজ করবে। নামটি থেকেই বোঝা যাচ্ছে, পোর্টালটি মূলত ছোট সংস্থারগুলির অভিযোগের সমাধান, উৎসাহ, সমর্থন, সহায়তা প্রদান করবে। এটি এমএসএমই মন্ত্রকের সত্যিকারের ‘ওয়ান-স্টপ-শপ’ অর্থাৎ বিবিধ কাজ একইসঙ্গে করার একটি মাধ্যম হিসেবে কাজ করবে। এই আইসিটি ভিত্তিক ব্যবস্থা এমএসএমই-গুলিকে বর্তমানের কঠিন পরিস্থিতিতে সাহায্য করার জন্য এবং তাদেরকে জাতীয় ও আন্তর্জাতিক স্তরে চ্যাম্পিয়ন হিসেবে প্রতিষ্ঠিত করার লক্ষ্যে গড়ে তোলা হয়েছে। চ্যাম্পিয়নসের বিস্তারিত উদ্দেশ্য: • অভিযোগ নিরসন: বিশেষত কোভিডে অর্থ, কাঁচামাল, শ্রমসহ এক্ষেত্রে প্রয়োজনীয় অনুমতি প্রভৃতির পাশাপাশি এমএসএমই-গুলির সমস্যা সমাধান করা। • নতুন সুযোগ অর্জনে সহায়তা প্রদান: এমএসএমই-গুলিকে চিকিৎসা সরঞ্জাম এবং পিপিই, মাস্ক প্রভৃতির মতো জিনিসপত্র উৎপাদন এবং জাতীয় এবং আন্তর্জাতিক বাজারে তা সরবরাহ করার ক্ষেত্রে সহায়তা দান। • প্রধান ক্ষেত্রগুলি সনাক্ত এবং সেগুলিকে উৎসাহ দেওয়া: অর্থাৎ সম্ভাব্য এমএসএমই যারা বর্তমান পরিস্থিতি জনিত সংকটে কাজ করতে সক্ষম তাদেরকে উৎসাহ প্রদান করা যাতে তারা জাতীয় এবং আন্তর্জাতিক স্তরে চ্যাম্পিয়ন হিসেবে নিজেদেরকে তুলে ধরতে পারে। এটি একটি প্রযুক্তি নিয়ন্ত্রিত কন্ট্রোল রুম-কাম-ম্যানেজমেন্ট ইনফরমেশন সিস্টেম। টেলিফোন, ইন্টারনেট এবং ভিডিও কনফারেন্স সহ আইসিটি সরঞ্জামগুলির পাশাপাশি এই ব্যবস্থাটিকে কৃত্রিম বুদ্ধিমত্তা, ডেটা অ্যানালিটিক্স এবং মেশিন লার্নিং এর মাধ্যমে গড়ে তোলা হয়েছে। এটিকে ভারত সরকারের মূল অভিযোগগুলির পোর্টাল সিপিজিআরএমএস এবং এমএসএমই মন্ত্রকের অন্যান্য নিজস্ব ওয়েব ভিত্তিক প্রক্রিয়াগুলির সাথে সংযুক্ত করা হয়েছে। পুরো আইসিটি প্রক্রিয়াটি বিনা খরচে এনআইসির সহায়তায় দেশেই তৈরি করা হয়েছে। একইভাবে, রেকর্ড সময়ের মধ্যে মন্ত্রীর একটি অব্যবহৃত ঘরে এটির পরিকাঠামো তৈরী করা হয়েছে। এই সিস্টেমের অংশ হিসেবে একটি হাব ও স্পোক মডেলে নিয়ন্ত্রণ কক্ষের নেটওয়ার্ক তৈরি করা হয়। হাবটি, নয়াদিল্লিতে এমএসএমইর সচিবের দপ্তরে অবস্থিত। রাজ্যগুলির এমএসএমই মন্ত্রকের বিভিন্ন দপ্তরে স্পোকগুলি রয়েছে। এখন পর্যন্ত ৬৬টি রাজ্য স্তরের নিয়ন্ত্রণ কক্ষ তৈরি করা হয়েছে এবং কার্যক্ষম করে তোলা হয়েছে। এগুলি চ্যাম্পিয়নের পোর্টাল ছাড়াও ভিডিও কনফারেন্সের মাধ্যমে সংযুক্ত রয়েছে। আধিকারিকদের কাছে একটি বিস্তৃত স্ট্যান্ডার্ড অপারেটিং পদ্ধতি (এসওপি) ইস্যু করা হয়েছে এবং কর্মীদের প্রশিক্ষণও দেওয়া হয়েছে। আজকের অনুষ্ঠানে এমএসএমই ও সড়ক পরিবহন ও মহাসড়কমন্ত্রী শ্রী নিতিন গড়কড়িও উপস্থিত ছিলেন।
বিদ্যুৎ মন্ত্রক এবং নতুন ও পুনর্নবীকরণযোগ্য জ্বালানি মন্ত্রকের সাম্প্রতিক কাজকর্ম নিয়ে প্রধানমন্ত্রীর পৌরোহিত্যে অনুষ্ঠিত বৈঠকের সারাংশ

প্রধানমন্ত্রী শ্রী নরেন্দ্র মোদী গতকাল সন্ধ্যায় বিদ্যুৎ মন্ত্রক এবং নতুন ও পুনর্নবীকরণযোগ্য জ্বালানি মন্ত্রকের কাজকর্মের ওপর একটি পর্যালোচনা বৈঠক করেন। এই বৈঠকে বিদ্যুৎ ক্ষেত্রের বিভিন্ন নীতি নিয়ে আলোচনা হয়েছে যার মধ্যে উল্লেখযোগ্য ২০২০ সালের সংশোধিত মাশুল নীতি ও বিদ্যুৎ বিল। প্রধানমন্ত্রী বৈঠকে উপভোক্তাদের সন্তুষ্টির ওপর গুরুত্ব দেন। এছাড়াও, বিদ্যুৎ ক্ষেত্রের পরিচালনগত দক্ষতা ও আর্থিক স্থিতিশীলতা বৃদ্ধির বিষয় নিয়েও আলোচনা হয়। তিনি বলেন, বিদ্যুৎ ক্ষেত্রের অন্যতম সমস্যাগুলির মধ্যে রয়েছে বিদ্যুৎ বন্টনের ব্যবস্থাপনা যা বিভিন্ন রাজ্য এবং অঞ্চলের ক্ষেত্রে আলাদা আলাদা সমস্যা তৈরি করে। এক্ষেত্রে একটি নির্দিষ্ট সমাধানের বদলে পরিস্থিতি অনুযায়ী রাজ্যভিত্তিক সমাধানের ওপর মন্ত্রকের গুরুত্ব দেওয়া উচিৎ যাতে বিদ্যুৎ সংস্থাগুলির কাজের উন্নতি হয়। প্রধানমন্ত্রী বিদ্যুৎ মন্ত্রককে পরামর্শ দেন তারা যেন নির্দিষ্ট সময় অন্তর বিদ্যুৎ বন্টন সংস্থা অর্থাৎ, ডিসকমের কাজের খতিয়ান প্রকাশ করে যার মাধ্যমে জনসাধারণ বিদ্যুৎ বন্টন সংস্থাগুলির মধ্যে তুলনা করতে পারবে। তিনি বিদ্যুৎ ক্ষেত্রে ব্যবহৃত যন্ত্রপাতি দেশে তৈরির ওপর গুরুত্ব আরোপ করেছেন। নতুন ও পুনর্নবীকরণযোগ্য জ্বালানির বিষয়ে প্রধানমন্ত্রী একটি সর্বাঙ্গীণ উদ্যোগ গ্রহণের ওপর জোর দেন যার ফলে কৃষিক্ষেত্রে সরবরাহের শৃঙ্খলে সৌরশক্তিচালিত পাম্প এবং হিমঘরগুলিতে সৌরশক্তির ব্যবহার নিশ্চিত করা যাবে। প্রধানমন্ত্রী ছাদে সৌরশক্তির প্যানেল বসানোর বিষয়ে উদ্ভাবনী চিন্তাধারার ওপর জোর দেন। প্রতিটি রাজ্য যেন কমপক্ষে একটি শহরে সম্পূর্ণ সৌরবিদ্যুৎ ব্যবহার করে তিনি তার ওপর গুরুত্ব আরোপ করেন। এই শহরটি রাজধানী শহর অথবা যে কোনও একটি বিখ্যাত পর্যটন শহর হতে পারে। বাস্তুতন্ত্রের উন্নয়নের ওপর গুরুত্ব আরোপ করে প্রধানমন্ত্রী পুনর্নবীকরণযোগ্য বিদ্যুতের ক্ষেত্রে ব্যবহৃত বিভিন্ন যন্ত্রাংশ ভারতে তৈরির ওপর জোর দেন যার ফলে এ দেশে কর্মসংস্থানের সুযোগ তৈরি হবে। প্রধানমন্ত্রী লাদাখকে কার্বনমুক্ত অঞ্চল হিসেবে গড়ে তোলার পরিকল্পনা দ্রুত বাস্তবায়নের ওপর জোর দেন। এছাড়া, উপকূলবর্তী অঞ্চলে সৌর ও বায়ুশক্তি ব্যবহার করে পানীয় জল সরবরাহের ওপরও গুরুত্ব দেওয়া হয়েছে।
বাল্মীকিজয়ন্তী উপলক্ষে দেশবাসীকে শুভেচ্ছা ও অভিনন্দন প্রধানমন্ত্রীর

বাল্মীকিজয়ন্তী উপলক্ষে দেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রীনরেন্দ্র মোদী। এক বার্তায় তিনি বলেছেন : “বাল্মীকিজয়ন্তীতে সকলকে অভিনন্দন। এক মহান ঋষি এবং সাহিত্যকার হিসেবে তাঁর সমৃদ্ধ কাজ ও আদর্শপ্রজন্মের পর প্রজন্মকে পথ প্রদর্শন করে চলেছে।” /
আন্তর্জাতিক নার্স দিবসে নার্সিং ক্ষেত্রের সঙ্গে যুক্ত কর্মীদের প্রতি কৃতজ্ঞতা প্রকাশ প্রধানমন্ত্রীর

প্রধানমন্ত্রী শ্রী নরেন্দ্র মোদী আন্তর্জাতিক নার্স দিবসে নার্সিং ক্ষেত্রের সঙ্গে যুক্ত কর্মীদের প্রতি কৃতজ্ঞতা প্রকাশ করেছেন। এক ট্যুইট বার্তায় প্রধানমন্ত্রী বলেছেন, “আন্তর্জাতিক নার্স দিবস হল কোভিড-১৯ এর বিরুদ্ধে লড়াইয়ে সর্বাগ্রে থাকা কঠোর পরিশ্রমী নার্সিং কর্মীদের প্রতি কৃতজ্ঞতা প্রকাশ করার এক বিশেষ দিন। এক সুস্থ ভারত গঠনে তাঁদের কর্তব্যবোধ, সহানুভূতি এবং প্রতিশ্রুতি অনুকরণীয়”।
শ্রী অম্বরীশের প্রয়াণে প্রধানমন্ত্রীর শোকবার্তা

প্রধানমন্ত্রী শ্রী নরেন্দ্র মোদী শ্রী অম্বরীশের প্রয়াণে শোক প্রকাশ করেছেন। প্রধানমন্ত্রী বলেন, “শ্রী অম্বরীশ অভিনেতা হিসাবে তাঁর উল্লেখযোগ্য অভিনয়ের মধ্য দিয়ে সর্বদা মানুষের মনে স্মরণীয় হয়ে থাকবেন। রাজনীতিক হিসাবেও তিনি বিশেষ ভূমিকা পালন করেছেন। কর্ণাটকের উন্নয়নে রাজ্য ও কেন্দ্রস্তরে বিশেষ কাজ করেছেন তিনি। তাঁর প্রয়াণে আমি শোকাহত। শোক-সন্তপ্ত পরিবার-পরিজন ও সমর্থকদের আমার সমবেদনা জানাই”।
প্রধানমন্ত্রী রাজকোটে মহাত্মা গান্ধী সংগ্রহালয় উদ্বোধন করলেন

প্রধানমন্ত্রী শ্রী নরেন্দ্র মোদী রবিবার (৩০ সেপ্টেম্বর) গুজরাটের রাজকোটে মহাত্মা গান্ধী সংগ্রহালয় উদ্বোধন করছেন। রাজকোটের আলফ্রেড উচ্চবিদ্যালয়ে এই সংগ্রহালয়টি গড়ে তোলা হয়েছে। মহাত্মা গান্ধী হিসেবে পরিচিতি পাওয়ার বছরগুলিতে এই সংগ্রহালয়টি গুরুত্বপূর্ণ অঙ্গ হয়ে উঠেছিল। গান্ধী-সংস্কৃতি, তাঁর মূল্যবোধ এবং আদর্শ সম্পর্কে সচেতনতা প্রচারে সংগ্রহালয়টি কাজ করবে। শ্রী মোদী ৬২৪টি বাড়ির এক সরকারি আবাসন প্রকল্পের উদ্বোধন উপলক্ষ্যে ফলকের আবরণ উন্মোচন করেন। তিনি ২৪০টি উপকৃত পরিবারের ‘ই-গৃহপ্রবেশ’ অনুষ্ঠানও প্রত্যক্ষ করেন। এই উপলক্ষে প্রধানমন্ত্রী বলেন, মহাত্মা গান্ধীর কাছ থেকে এখনও অনেক কিছু শেখার রয়েছে। গান্ধীর আর্শিবাদধন্য এই ভূমি বাপুর সঙ্গে অতোপ্রতভাবে জড়িত বলেও তিনি অভিমত প্রকাশ করেন। পরিবেশের ব্যাপারে বাপুর উদ্বেগের কথা উল্লেখ করে প্রধানমন্ত্রী বলেন, গান্ধীজির কাজকর্মে উৎসাহিত হয়ে আমাদের আরও পরিস্কার-পরিচ্ছন্ন এবং সবুজায়িত ভবিষ্যৎ গড়ে তোলার লক্ষ্যে কাজ করতে হবে। প্রধানমন্ত্রী বলেন, লাইনের একেবারে শেষে দাঁড়িয়ে থাকা দরিদ্রতম ব্যক্তি এবং সুযোগ-সুবিধা থেকে বঞ্চিত মানুষের সর্বদায় সেবা করার বিষয়টি বাপু আমাদের শিখিয়েছিলেন। বিভিন্ন উদ্যোগের মাধ্যমে আমাদের তাদের জীবনযাপনে পরিবর্তন আনতে চাই। গরিব মানুষের জন্য বাড়ি বানাতে চাই। স্বাধীনতার পর ৭০ বছরের বেশি সময় অতিক্রান্ত হয়েছে। কিন্তু, বাপুর ‘স্বচ্ছ ভারতের’ স্বপ্নপূরণ হয়নি বলেও প্রধানমন্ত্রী খেদ ব্যক্ত করেন। একজোট হয়ে আমরা বাপুর এই স্বপ্নপূরণ করতে পারি বলেও প্রধানমন্ত্রী অভিমত প্রকাশ করেন। বিগত চার বছরে আমরা ‘স্বচ্ছ ভারত’ অভিযানে লক্ষ্যণীয় সাফল্য অর্জন করেছি। তা সত্বেও আমাদের এই কাজ এগিয়ে নিয়ে যেতে বলে তিনি মন্তব্য করেন। পরে প্রধানমন্ত্রী মহাত্মা গান্ধী সংগ্রহালয় ঘুরে দেখেন। /
জি-২০ শীর্ষ বৈঠকের অবসরে বিভিন্ন রাষ্ট্রনেতার সঙ্গে মতবিনিময় করলেন প্রধানমন্ত্রী

জি-২০ শীর্ষ বৈঠকের অবসরে প্রধানমন্ত্রী শ্রী নরেন্দ্র মোদী দেখা করেন তুরস্কের প্রেসিডেন্ট মিঃ রিসেপ তাইপ এরডোগান-এর সঙ্গে। জি-২০ শীর্ষ বৈঠকের বিভিন্ন বিষয় নিয়ে তাঁদের মধ্যে মতবিনিময় হয়। ‘মেক ইন ইন্ডিয়া’ এবং ‘স্মার্ট সিটি’ কর্মসূচিতে পারস্পরিক সহযোগিতা্র প্রসার সহ অর্থনৈতিক সহযোগিতার বিভিন্ন ক্ষেত্রগুলি সম্পর্কে তাঁরা আলাপ-আলোচনা করেন। রপ্তানি নিয়ন্ত্রণ সংস্থায় ভারতের সদস্যপদকে সমর্থন জানানোর জন্য তুরস্কের প্রেসিডেন্টকে আবেদন জানান শ্রী নরেন্দ্র মোদী। রাষ্ট্রসংঘের সংস্কার, পরমাণু শক্তিকে অসামরিক কাজে ব্যবহার এবং মহাকাশ ও কৃষি গবেষণা সহ বিভিন্ন ক্ষেত্রে সহযোগিতা সম্পর্কিত বিষয়গুলিও তাঁদের আলোচ্যসূচিতে স্থান পায়। স্পেনের প্রধানমন্ত্রী মিঃ মারিয়ানো রাজয়-এর সঙ্গে সাক্ষাৎ করে সন্ত্রাস বিরোধী প্রচেষ্টায় সহযোগিতার বাতাবরণ গড়ে তোলার বিষয়ে তাঁদের মধ্যে আলোচনা হয়। রেলের আধুনিকীকরণ, প্রতিরক্ষা উৎপাদন, পুনর্নবীকরণযোগ্য জ্বালানি উৎপাদন এবং নৌ-নিরাপত্তা সম্পর্কেও তাঁরা মতবিনিময় করেন। সৌদি আরবের রাজা সলমন বিন আব্দুল আজিজ-এর সঙ্গেও পৃথকভাবে আলোচনায় মিলিত হন শ্রী নরেন্দ্র মোদী।
ব্যৱসায়ৰ বাবে সহজ পৰিৱেশৰ ৰচনাৰ ক্ষেত্ৰত ভাৰতৰ ঐতিহাসিক অগ্ৰগতিত প্ৰধানমন্ত্ৰীৰ আনন্দ প্ৰকাশ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি প্ৰকাশিত বিশ্ববেংকৰ ২০১৮ বৰ্ষৰ ‘ব্যৱসায়ৰ বাবে সহজ পৰিৱেশৰ ৰচনা’ৰ প্ৰতিবেদনত ভাৰতে ৩০ নং স্থান দখল কৰাত আনন্দ প্ৰকাশ কৰিছে।যোৱা বছৰ ভাৰত ১৩০ নং স্থানত আছিল। এলানি টুইটৰ যোগেদি প্ৰধানমন্ত্ৰীগৰাকীয়ে এই ফলাফলক ঐতিহাসিক আখ্যা দি কয় যে ভাৰতত বহুমূখী সংস্কাৰ সাধন হোৱাৰ বাবেহে ই সম্ভৱ হৈছে। “ভাৰতত বহুমূখী সংস্কাৰ সাধন হোৱাৰ বাবেহে ব্যৱসায়ৰ বাবে সহজ পৰিৱেশৰ ৰচনাৰ এই ঐতিহাসিক ফলাফল সম্ভৱ হৈছে। ব্যৱসায়ৰ বাবে সহজ পৰিৱেশে উদ্যোগীসকলৰ সন্মূখত সোণালী সুযোগ আনি দিছে। বিশেষকৈ লঘূ, ক্ষূদ্ৰ আৰু মধ্যমীয়া উদ্যোগীসকলে সমৃ্দ্ধি লাভ কৰিছে। যোৱা তিনি বছৰত আমি ৰাজ্যসমূহৰ মাজত এই ক্ষেত্ৰত প্ৰতিযোগিতা অনুষ্ঠিত কৰিছো, যি অতি লাভজনক হোৱা দেখা গৈছে। ইয়াৰ আগতে ভাৰতত ব্যৱসায় কৰা কেতিয়াও ইমান সহজ নাছিল। ভাৰতে সমগ্ৰ বিশ্বক ইয়াত লুকাই থকা অৰ্থনৈতিক সম্ভাৱনীয়তাসমূহ আৱিষ্কাৰ কৰি তাৰ সদব্যৱহাৰ কৰিবলৈ আহ্বান জনাইছে। ‘সংস্কাৰ, প্ৰদৰ্শন আৰু পৰিৱৰ্তন’ৰ মন্ত্ৰৰে উদ্বুদ্ধ হৈ আমি অৰ্থনৈতিক প্ৰগতিৰ দিশত কাম কৰি যাম”, প্ৰধানমন্ত্ৰীগৰাকীয়ে কয়।
গুজরাটের নতুন বছর উপলক্ষে গুজরাটিদের প্রধানমন্ত্রীর শুভেচ্ছা

নয়াদিল্লি, ২৬ অক্টোবর, ২০২২ প্রধানমন্ত্রী শ্রী নরেন্দ্র মোদী গুজরাটের নতুন বছর উপলক্ষে গুজরাটিদের শুভেচ্ছা জানিয়েছেন। নতুন বছর প্রত্যেকের জীবনে আলোকজ্জ্বল হয়ে উঠুক প্রত্যেকের জীবনে সমৃদ্ধি আসুক এই কামনা করেছেন প্রধানমন্ত্রী। তিনি গুজরাট সর্বদাই সাফল্যের নতুন শিখরে পৌঁছাক এই কামনাও করেন। এক ট্যুইট বার্তায় প্রধানমন্ত্রী বলেন; “સૌ ગુજરાતીઓને નવા વર્ષની અંતઃકરણપૂર્વકની શુભેચ્છાઓ…!! આજથી શરૂ થતુ નવું વર્ષ આપના જીવનને પ્રકાશમય કરી પ્રગતિના પંથે દોરી જાય….નવા સંકલ્પો, નવી પ્રેરણાઓ તથા નવા લક્ષ્યો સાથે ગુજરાત હરહંમેશ સિદ્ધિના ઉચ્ચ સોપાનો સર કરે તેવી અભિલાષા સાથે નૂતન વર્ષાભિનંદન…”।
প্যালেস্টাইনের প্রেসিডেন্টের সঙ্গে প্রধানমন্ত্রীর টেলিফোনে কথা

প্রধানমন্ত্রী শ্রী নরেন্দ্র মোদী আজ প্যালেস্টাইনের প্রেসিডেন্ট মিঃ মাহমুদ আব্বাসের সঙ্গে টেলিফোনে কথা বলেন। আসন্ন পবিত্র রমজান মাস উপলক্ষ্যে প্রধানমন্ত্রী, প্রেসিডেন্ট ও প্যালেস্টাইনের জনগণকে শুভেচ্ছা জানিয়েছেন। বিশ্বজুড়ে কোভিড-১৯ মহামারীর প্রেক্ষিতে যে সঙ্কট দেখা দিয়েছে, দুই নেতা সেই বিষয়ে আলোচনা করেন। তাঁদের নিজ নিজ দেশে পরিস্থিতি নিয়ন্ত্রণে আনতে গৃহীত পদক্ষেপ নিয়ে তাঁরা একে অন্যের প্রশংসা করেন। এই ভাইরাসের থেকে নাগরিকদের রক্ষা করতে প্যালেস্টাইন কতৃপক্ষের উদ্যোগকে প্রধানমন্ত্রী প্রশংসা করেন এবং এ বিষয়ে ভারতের পক্ষ থেকে সব রকম সহযোগিতার আশ্বাস দেন। সঙ্কটের এই সময়ে উচ্চপর্যায়ের মাধ্যমে যোগাযোগ রেখে চলার বিষয়ে দুই নেতা সহমত পোষণ করেন।
প্রধানমন্ত্রী সকাশে ইন্ডিয়ান আইডল জুনিয়র বিজয়ী অনন্যা শ্রীতম নন্দা

ইন্ডিয়ান আইডল জুনিয়র (সিজন-২) বিজয়ী শ্রীমতি অনন্যা শ্রীতম নন্দা প্রধানমন্ত্রী নরেন্দ্র মোদির সংগে মংগলবার দেখা করেছেন। ইন্ডিয়ান আইডল হল সঙ্গীত নিয়ে একটি প্রতিযোগিতা, এর আয়োজন করে একটি জনপ্রিয় বিনোদনমূলক টিভি চ্যানেল। প্রধানমন্ত্রী তাকে আশীর্বাদ করে, তার উজ্জ্বল ভবিষ্যৎ কামনা করেছেন।
বিশ্ব বাণিজ্য সংগঠনের মহানির্দেশক প্রধানমন্ত্রীর সঙ্গেসাক্ষাৎ করেছেন

বিশ্ব বাণিজ্য সংগঠনের মহানির্দেশক শ্রী রবার্তো আজেভেদো আজ নতুন দিল্লিতেভারতের প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন। শ্রী আজেভেদোবর্তমানে বিশ্ব বাণিজ্য সংগঠনের মন্ত্রিপর্যায়ের সাধারণ বৈঠকে অংশগ্রহণের জন্যনতুন দিল্লিতে এসেছেন। এই সংগঠনের মহানির্দেশক, বহুপাক্ষিক বাণিজ্যিক ব্যবস্থাকে আরও শক্তিশালীকরার পথ খুঁজে বের করতে, আলোচনা শুরু করার ক্ষেত্রে, ভারত সরকারের উদ্যোগের জন্যধন্যবাদ জানান। প্রধানমন্ত্রী তাঁকে জানান, ভারত বহুপাক্ষিক বাণিজ্যিক ব্যবস্থার জোরালোসমর্থক। তিনি বলেন, বিশ্ব বাণিজ্য সংগঠনের কাজকর্মের অগ্রাধিকার নির্ধারণ করেউন্নয়নশীল দেশগুলির উদ্বেগ দূর করা দরকার। তিনি বিশ্ব বাণিজ্য সংগঠনেরমহানির্দেশককে, মুক্ত বাণিজ্য ও বিশ্বায়নের সুবিধা যাতে উন্নয়নশীল দেশগুলিতে আরওবেশি করে দৃশ্যমান হয়, সে বিষয়ে বিশেষ উদ্যোগ নেওয়ার জন্য আর্জি জানান।প্রধানমন্ত্রী বিশ্ব বাণিজ্য সংগঠনের মন্ত্রিপর্যায়ের অনানুষ্ঠানিক বৈঠকের সাফল্যকামনা করেন।
জাতীয় ক্রীড়া দিবসে প্রধানমন্ত্রী সব ক্রীড়াবিদ ও ক্রীড়া রসিকদের অভিনন্দন জানালেন;শ্রদ্ধা জানালেন হকির জাদুকর ধ্যানচাঁদকে

প্রধানমন্ত্রী শ্রী নরেন্দ্র মোদী জাতীয় ক্রীড়া দিবসে আজ দেশের সব ক্রীড়াবিদ ও ক্রীড়া প্রেমীদের অভিনন্দন জানিয়েছেন। যাঁর জন্মদিনটি জাতীয় ক্রীড়া দিবস রূপে পালিত হয় সেই হকিরজাদুকর ধ্যানচাঁদের উদ্দেশ্যেও তিনিশ্রদ্ধা নিবেদন করেন। প্রধানমন্ত্রীবলেন, “জাতীয় ক্রীড়া দিবসে আমি সেইসব ক্রীড়াবিদ ও ক্রীড়া প্রেমীদের অভিনন্দন জানাইযাঁরা সুকঠোর সাধনা ও জীবনের স্বপ্ন হিসেবে ক্রীড়াচর্চাকে গ্রহণ করেছেন। ক্রীড়াক্ষেত্রেরআদর্শস্বরূপ মেজর ধ্যানচাঁদ, যাঁর প্রবাদপ্রতীম দক্ষতা ভারতীয় হকির ইতিহাসেবিস্ময়ের সৃষ্টি করেছিল, তাঁকেও আমি শ্রদ্ধা জানাই। খেলাধূলা হলশারীরিক সক্ষমতা, মানসিকভাবে সজাগ থাকা ও ব্যক্তিত্ব বিকাশের এক মাধ্যম। ভারতেঅসামান্য ক্রীড়া প্রতিভা রয়েছে। এই সম্ভাবনাকে কাজে লাগাতে ক্রীড়া বিভাগ কর্তৃকএকটি পোর্টাল চালু করা হয়েছে। এই জাতীয়ক্রীড়া প্রতিভা অন্বেষণ পোর্টালটি নবীন প্রতিভাদের প্রয়োজনীয় দিশা নির্দেশ করারপাশাপাশি, ক্রীড়া সংক্রান্ত আকাঙ্ক্ষা পূরণ ও কৃতিত্বঅর্জনের জন্য সহায়তা দেবে।”
প্রধানমন্ত্রীর সঙ্গে সাক্ষাৎ করলেন মার্কিন বিদেশ সচিব মিশেল পম্পিও

মার্কিন বিদেশ সচিব মিশেল পম্পিও আজ নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। প্রধানমন্ত্রী শ্রী নরেন্দ্র মোদীর নির্বাচনে বিপুল সাফল্যের জন্য মার্কিন বিদেশ সচিব পম্পেও তাঁকে মার্কিন রাষ্ট্রপতি ডোনাল্ড ট্রাম্পের পক্ষ থেকে অভিনন্দন জানান। মার্কিন বিদেশ সচিবের মাধ্যমে সে দেশের রাষ্ট্রপতিকে ধন্যবাদ এবং শুভকামনা জানান প্রধানমন্ত্রী। ভারত সবসময় গুরুত্ব সহকারে মার্কিন যুক্তরাষ্ট্রের সঙ্গে সম্পর্ক বজায় রেখেছে বলে জানান প্রধানমন্ত্রী শ্রী মোদী। বিশ্বাস অর্জন এবং দ্বিপাক্ষিক স্বার্থ-সংশ্লিষ্ট বিভিন্ন বিষয়ে ঐ দেশের সঙ্গে কৌশলগত অংশীদারিত্বে তাঁর সরকার সব সময় গুরুত্ব দিয়ে এসেছে বলেও প্রধানমন্ত্রী উল্লেখ করেন। মার্কিন বিদেশ সচিব বলেন, মার্কিন যুক্তরাষ্ট্রের সরকার ভারতের সঙ্গে দ্বিপাক্ষিক সম্পর্ক আরও বেশি মজবুত করে তোলার ওপর আগ্রহী। দুই দেশের মধ্যে অর্থনীতি, শক্তি, প্রতিরক্ষা, সন্ত্রাস দমন, মানুষের সঙ্গে মানুষের সম্পর্ক স্থাপনে তাঁর সরকার বদ্ধপরিকর বলে জানান প্রধানমন্ত্রী শ্রী নরেন্দ্র মোদী। /
হিন্দুস্তান ভেজিটেবল ওয়েলস কর্পোরেশন লিমিটেডের ভূমিসম্পত্তিকে কেন্দ্রীয় আবাসন ও শহুরে বিষয়ক মন্ত্রককে হস্তান্তরের অনুমোদন দিলকেন্দ্রীয় মন্ত্রিসভা

নয়া দিল্লি: ৩০ নভেম্বর: প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রিসভা বৃহস্পতিবার হিন্দুস্তান ভেজিটেবল ওয়েলস কর্পোরেশন লিমিটেডের(এইচ.ভি.ও.সি.) সমস্ত ভূমি সম্পত্তিকে এর সঠিক ব্যবহার/বন্দোবস্ত করার জন্য কেন্দ্রীয়আবাসন ও শহুরে বিষয়ক মন্ত্রককে (এম.ও.এইচ.ইউ.এ.) অথবা এর কোনো অনুমোদিত সংস্থাকে হস্তান্তরেরঅনুমোদন দিল| এই ভূমিসম্পত্তি হস্তান্তরের বিনিময়ে সরকার থেকে এইচ.ভি.ও.সি. যেসব ঋণ নিয়েছিল তা সুদসমেত বাদ দিয়ে দেওয়া হবে| তাছাড়া বিভিন্ন আদালত/বিচারসভা/কর্তৃপক্ষের কাছে জমেথাকা কোনো মামলার জন্য ভবিষ্যতে উঠতে পারে, এইচ.ভি.ও.সি.’র এমন সমস্ত শর্তসাপেক্ষদায়্গুলিও সরকার গ্রহণ করবে| সব মিলিয়ে সাতটি শহরে থাকা এই জমিগুলো বছরের পর বছর ধরে অব্যবহৃত অবস্থায়পড়ে রয়েছে| এম.ও.এইচ.ইউ.এ.’র কাছে এই সম্পত্তির হস্তান্তরের ফলে তা জনগণের কাজেব্যবহার করা যাবে| এর মধ্য দিয়ে এই রুগ্ন পি.এস.ইউ. অর্থাত রাষ্ট্রায়ত্ত সংস্থাএইচ.ভি.ও.সি.-কে সহজে গুটিয়ে নেওয়া সহজ হবে|
পবিত্র পরিবারের ধর্মসভা প্রধানমন্ত্রীকে ধন্যবাদ জানিয়েছেন

প্রধানমন্ত্রী শ্রী নরেন্দ্র মোদী তাঁর ‘মন কি বাত’ অনুষ্ঠানে পরিবারের অভিভাবিকা বিএল মাদার মরিয়াম থ্রেসিয়াকে ‘সন্ত’ উপাধি প্রদানের ঘোষণার সিদ্ধান্তের প্রশংসা করায় পবিত্র পরিবারের ধর্মসভা তাঁকে ধন্যবাদ জানিয়েছে। পবিত্র পরিবারের ধর্মসভা প্রধানমন্ত্রী শ্রী নরেন্দ্র মোদীকে একটি চিঠিতে ধন্যবাদ জ্ঞাপন করেন। ঐ চিঠিতে পরিবারের সুপিরিয়র জেনারেল সিনিয়র উদয় সিএইচএফ লিখেছেন, “আপনি ‘মন কি বাত’ অনুষ্ঠানে পরিবারের অভিভাবিকা বিএল মরিয়াম থ্রেসিয়াকে ‘সন্ত’ উপাধি প্রদানের প্রশংসা জানিয়েছেন। এই কারণে আপনাকে ধন্যবাদ জানাচ্ছি। দূরদর্শী এই ‘সন্ত’ মহিলা ছিলেন রহস্যাবৃত, বিভিন্ন প্রতিকূলতাকে অতিক্রম করে তিনি তাঁর লক্ষ্যে পৌঁছতে পেরেছেন। আপনি নতুন ভারতীয় ‘সন্ত’ মরিয়াম থ্রেসিয়ার কর্মজীবনের উদাত্ত প্রশংসা করেছেন, যিনি ভালোবাসা, শান্তি ও শিক্ষার মাধ্যমে তাঁর আশপাশের পরিবারগুলির মানোন্নয়ন ঘটিয়েছেন। দেশ গড়ার কাজে এইভাবে তিনি অবদান রেখেছিলেন। মাননীয় মোদীজি, ‘মন কি বাত’ অনুষ্ঠানের মাধ্যমে আপনার প্রশংসার বার্তা ছিল খুব হৃদয়গ্রাহী। আমাদের পরিবার এবং তার আশপাশের সকলে এরজন্য খুবই আনন্দিত।” মরিয়াম থ্রেসিয়াকে ‘সন্ত’ ঘোষণা করায় প্রধানমন্ত্রী শ্রী নরেন্দ্র মোদী তাঁর মাসিক ‘মন কি বাত’ অনুষ্ঠানে সন্তোষ প্রকাশ করেছেন। তিনি ঐ অনুষ্ঠানে বলেন, “আগামী ১৩ই অক্টোবর পরম পুজনীয় পোপ ফ্রান্সিস সিস্টার মরিয়াম থ্রেসিয়াকে ‘সন্ত’ ঘোষণা করবেন যা প্রতিটি ভারতবাসীর কাছে গর্বের। আমি সিস্টার মরিয়াম থ্রেসিয়াকে আন্তরিক শ্রদ্ধা জানাচ্ছি এবং এই স্বীকৃতির জন্য আমাদের খ্রিষ্টান ভাই-বোন সহ সকল দেশবাসীকে অভিনন্দন জানাচ্ছি।” /
ভারত ও তাজিকিস্তানের মধ্যে মহাকাশ প্রযুক্তির শান্তিপূর্ণ ব্যবহার সংক্রান্ত সহযোগিতায় কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা মহাকাশে শান্তিপূর্ণ ব্যবহারের জন্য ভারত ও তাজিকিস্তানের মধ্যে সহযোগিতামূলক চুক্তিতে অনুমোদন দিয়েছে। ২০১৮ সালের ৮ অক্টোবর তাজিকিস্তানের দুশানবেতে এই চুক্তিটি স্বাক্ষরিত হয়। এই চুক্তির ফলে, উপগ্রহের মাধ্যমে যোগাযোগ, উপগ্রহ-ভিত্তিক দিকনির্ণয়, মহাকাশ বিজ্ঞান-সহ বিভিন্ন ক্ষেত্রে পারস্পরিক সহযোগিতা বৃদ্ধি পাবে। ভারতীয় মহাকাশ গবেষণা সংস্থা ইসরো ও তাজিকিস্তানের স্টেট কমিটি অ্যান্ড ল্যান্ড ম্যানেজমেন্টের মধ্যে একটি যৌথ কর্মীগোষ্ঠী গঠিত হবে, যা পরবর্তীকালে সমঝোতাপত্র কার্যকর করার বিভিন্ন পদক্ষেপ নিয়ে আলোচনা করবে। তাজিকিস্তানে মহাকাশ প্রযুক্তির সম্ভাবনা খতিয়ে দেখে তাজিকিস্তানের তরফে তাঁদের আধিকারিকদের একটি প্রশিক্ষণ কর্মসূচির প্রস্তাব দেওয়া হয়। অন্যদিকে, ইসরো তাজিকিস্তানের ৬০ জন আধিকারিকের জন্য একটি স্বল্পকালীন প্রশিক্ষণ শিবির আয়োজন করে।
উত্তর-পূর্বের রেল যোগাযোগ ও পরিকাঠামো মজবুত হওয়ায় প্রশংসা করেছেন প্রধানমন্ত্রী

প্রধানমন্ত্রী শ্রী নরেন্দ্র মোদী গুয়াহাটিতে আজ রাষ্ট্রপতি শ্রীমতী দ্রৌপদী মুর্মু, মেন্দিপাথার-গুয়াহাটি-শোকহুভি-র মধ্যে বিশেষ ট্রেনের যাত্রা সূচনা করায় সন্তোষ প্রকাশ করেছেন। ভারতীয় রেলের এক ট্যুইটের জবাবে প্রধানমন্ত্রী ট্যুইট করে বলেন, “উত্তর-পূর্বের যোগাযোগ ব্যবস্থা আরও মজবুত করার জন্য গত আট বছর ধরে অবিরাম চেষ্টা চালানো হচ্ছে। এই অঞ্চলের যুবশক্তির জন্য এটি বিশেষভাবে সহায়ক হবে।”
শহীদ দিবস উপলক্ষে আসাম আন্দোলনের সঙ্গে যুক্ত সকলের সাহস ও বীরত্বের কথা স্মরণ করলেন প্রধানমন্ত্রী

নয়াদিল্লি, ১০ ডিসেম্বর, ২০২২ আসাম আন্দোলনে অংশগ্রহণকারীদের সাহস ও বীরত্বের ভূয়সী প্রশংসা করেছেন প্রধানমন্ত্রী শ্রী নরেন্দ্র মোদী। শহীদ দিবস উপলক্ষে এক ট্যুইট বার্তায় তিনি বলেছেন : “দেশের ইতিহাসে আসাম আন্দোলনের একটি বিশেষ স্থান রয়েছে। আজ শহীদ দিবসে এই আন্দোলনে যাঁরা অংশ নিয়েছিলেন তাঁদের বীরোচিত সাহসিকতার কথা আমি স্মরণ করি। আসামের অতুলনীয় সংস্কৃতির সংরক্ষণ প্রচেষ্টায় তাঁদের অবদানের কথা আমরা কোনদিনই বিস্মৃত হব না।” /
যুব বিষয়ক কর্মসূচিতে ভারত ও রাশিয়ার মধ্যে মউ স্বাক্ষরের প্রস্তাবে  অনুমোদন কেন্দ্রীয় মন্ত্রিসভার

ভারত ও রাশিয়ার মধ্যে যুব বিষয়ক বিনিময় কর্মসূচিগুলি দু’দেশের মধ্যে মত ওচিন্তাভাবনা বিনিময় এবং সেইসঙ্গে মূল্যবোধ ও সংস্কৃতি বিনিময় সংক্রান্ত বিষয়গুলিকেবিশেষভাবে উৎসাহিত করবে বলে মনে করে কেন্দ্রীয় মন্ত্রিসভা। এই লক্ষ্যে দু’দেশেরমধ্যে এক মউ স্বাক্ষরের প্রস্তাবে আজ সম্মতি দিল কেন্দ্রীয় মন্ত্রিসভা।প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয় কেন্দ্রীয় মন্ত্রিসভারবৈঠকটি। বিনিময় কর্মসূচিগুলিতে অংশগ্রহণের জন্য প্রার্থীদের নির্বাচন করা হবেযথেষ্ট স্বচ্ছতার সঙ্গে। মউ-এর আওতায় যে কর্মসূচি বিনিময়ের প্রস্তাব করা হয়েছে সেসম্পর্কে সরাসরি মত ও পরামর্শ পেশের সুযোগ থাকবে সংশ্লিষ্ট সকল পক্ষেরই। বিনিময়কর্মসূচি বাস্তবায়িত করার সুবাদে আন্তর্জাতিক বিভিন্ন বিষয় সম্পর্কে জ্ঞান ওঅভিজ্ঞতা আহরণের সুযোগ মিলবে যুব সমাজের।
পরমাণু নিরাপত্তা শীর্ষ বৈঠকের পাশাপাশি দ্বিপাক্ষিক আলোচনায় মিলিত হলেন ভারত ও জাপানের প্রধানমন্ত্রী

পরমাণু নিরাপত্তা শীর্ষ বৈঠকের পাশাপাশি শুক্রবার এক বৈঠকে মিলিত হলেন ভারত ও জাপানের দুই প্রধানমন্ত্রী। জাপানের সঙ্গে কৌশলগত এবং আন্তর্জাতিক অংশীদারিত্বের সূত্র ধরে দুই নেতার মধ্যে কথাবার্তা হয় বেশ হৃদ্য ও আন্তরিক পরিবেশে। জাপানের প্রধানমন্ত্রী মিঃ অ্যাবে-র গত বছর ডিসেম্বরে ভারত সফরকালে ভারতের প্রধানমন্ত্রী তাঁকে যেভাবে সাদর অভ্যর্থনা জানান এবং তাঁর আপ্যায়নের ব্যবস্থা করেন সেজন্য শ্রী মোদীকে বিশেষ ধন্যবাদও জানান জাপানের প্রধানমন্ত্রী। তাঁর বারাণসী সফরকে এক অবিস্মরণীয় অভিজ্ঞতা বলে বর্ণনা করেন মিঃ অ্যাবে। জাপানের প্রধানমন্ত্রী আরও স্বীকার করেন যে ভারতের প্রধানমন্ত্রী শ্রী মোদীর নেতৃত্বে ভারতীয় অর্থনীতি এখন বিশ্বের প্রগতি ও উন্নয়নের এক চালিকাশক্তি হয়ে উঠেছে। জাপানের প্রধানমন্ত্রীর ভারত সফরকালে পারস্পরিক সহযোগিতা ও অংশীদারিত্বের বিষয়ে যে সমস্ত সিদ্ধান্ত নেওয়া হয়েছিল, তার কথাও উঠে আসে দুই প্রধানমন্ত্রীর মধ্যে শুক্রবারের আলোচনায়। প্রধানমন্ত্রী অ্যাবে জানান যে জাপানের এক সমীক্ষা মিশন আগামী মে মাসে ভারত সফরকরবে বারাণসীতে কনভেনশন সেন্টার প্রকল্প স্থাপনের কাজকর্মকে আরও এগিয়ে নিয়ে যাওয়ার লক্ষ্যে। দু’দেশের মধ্যে বাণিজ্য ও বিনিয়োগের প্রসার সম্পর্কেও মত বিনিময় করেন দুই প্রধানমন্ত্রী। আন্তর্জাতিক রণতরী প্রদর্শনীতে অংশগ্রহণের জন্য জাপানের প্রধানমন্ত্রীকে ধন্যবাদ জানান শ্রী নরেন্দ্র মোদী। সন্ত্রাসবাদের হুমকি যেভাবে দিন দিন বেড়ে চলেছে, তার মোকাবিলায় সম্ভাব্য পদক্ষেপ গ্রহণের বিষয়গুলি সম্পর্কেও আলোচনা করেন দুই প্রধানমন্ত্রী। আন্তর্জাতিক ক্ষেত্রে সন্ত্রাস মোকাবিলায় সুনির্দিষ্ট দৃষ্টিভঙ্গি গ্রহণের অনুকূলেও ঐকমত্য প্রকাশ করেন দুই নেতা। এছাড়াও, বিভিন্ন আন্তর্জাতিক ও আঞ্চলিক বিষয়েও কথাবার্তা বলেন তাঁরা। প্রধানমন্ত্রী অ্যাবে বলেন, এ বছরের শেষের দিকে ভারতের প্রধানমন্ত্রীর জাপান সফরের জন্য অধীর আগ্রহে অপেক্ষা করছেন তিনি।
নিউ ইন্ডিয়া কনক্লেভ-এ প্রধানমন্ত্রীর ভাষণ

নতুন দিল্লিতে ওয়াই ৪ ডি নিউ ইন্ডিয়া কনক্লেভে আজ ভাষণ দিলেন প্রধানমন্ত্রী শ্রী নরেন্দ্র মোদী। প্রধানমন্ত্রী বলেন, দেশ আজ রূপান্তরের মধ্য দিয়ে চলছে। দ্রুততম বিকাশশীল অর্থনীতি হিসাবে ভারত আজ নিজেকে যে প্রতিপন্ন করতে পেরেছে, সে বিষয়টি উল্লেখ করে শ্রী মোদী বলেন, আন্তর্জাতিক প্রতিবেদন অনুযায়ী, ভারতে দ্রুতদারিদ্র্য কমছে। তাঁর এও অভিমত, সরকার যখন সক্রিয়তার পরিচয় দিচ্ছে, তখন যুবসমাজ কেবল প্রাপ্ত সুযোগের সদ্ব্যবহারই করছেন না, তাঁরা নতুন করে নিজেদের গড়ে তুলছেন। প্রধানমন্ত্রী বলেন, যুবসম্প্রদায়ের আশা-আকাঙ্খা বা ক্ষমতার সঙ্গে পাল্লা দিয়ে ভারত পরিবর্তনশীল ক্রিয়াকলাপগুলি চালাচ্ছে। তিনি বলেন, দেশের ৩ কোটি শিশুর টিকাকরণ সম্ভব হয়েছে, বিগত চার বছরে ১.৭৫ লক্ষ কিমি গ্রামীণ সড়ক নির্মিত হয়েছে, বিদ্যুৎ পৌঁছে গিয়েছে প্রত্যেকটি গ্রামে, ২০১৭-র অক্টোবর থেকে এখন পর্যন্ত ৮৫ লক্ষ বাড়িতে বিদ্যুৎ পৌঁছে গিয়েছে; দরিদ্র মানুষের কাছে পৌঁছে গিয়েছে ৪.৬৫ কোটি রান্নার গ্যাস সংযোগ এবং বিগত চার বছরে ১ কোটিরও বেশি বাড়ি গরিব মানুষের জন্য নির্মাণ করা হয়েছে। প্রধানমন্ত্রী আরও বলেন, এই বিরাট সংখ্যায় পৌঁছনোর অন্যতম কারণ ভারতের ৮০ কোটি মানুষ বর্তমানে ৩৫ বছরের নীচে রয়েছে। শ্রী মোদী দেশের বহু নেতার উদাহরণ দিয়েছেন যাঁরা অত্যন্ত নগণ্য পটভুমি থেকে উচ্চ পদে আসীন হয়েছেন। প্রধানমন্ত্রী বলেন, পরিবর্তিত পরিস্থিতি কেবল রাজনীতির মধ্যে সীমাবদ্ধ নেই। প্রশাসনিক পরিষেবায় উচ্চপদে অভিষিক্ত বহু যুবকই এসেছেন হয় গ্রাম অথবা ছোট শহর থেকে। হিমা দাস-এর উল্লেখ করে তিনি বলেন, এই অ্যাথলিটের মতোই অন্যান্য অল্প বয়সী মেয়েরা ক্রীড়া ক্ষেত্র থেকে পদক নিয়ে আসছেন। এই পরিস্থিতিতে তিনি মনে করেন, ভারতের নব্য যুবসমাজ মনে করে সবকিছুই সম্ভব এবং সবকিছুই পাওয়া যেতে পারে। শ্রী মোদী এ প্রসঙ্গে বলেন, দেশের চাহিদার ওপর লক্ষ্য রাখতে মানুষের জীবনকেও আরও সরল করতে হবে। ভারতমালা, সাগরমালা, মুদ্রা, স্ট্যান্ড আপ ইন্ডিয়া, আয়ুষ্মান ভারত – এর মতো প্রকল্পগুলি কিভাবে সাহায্য করছে তারও ব্যাখ্যা করেন প্রধানমন্ত্রী। উদ্ভাবন ও গবেষণায় যে তাঁর সরকার প্রভূত গুরুত্ব দিয়েছে, তাও এ প্রসঙ্গে জানান তিনি। ডিজিটাল লেনদেনের বিকাশে যুবসমাজ যথেষ্ট সাহায্য করছে বলে প্রধানমন্ত্রী পরিশেষে জানান।এ প্রসঙ্গে শ্রী মোদী বলেন, দেশের স্বাধীনতা অর্জনে সাহায্য করেছিল যুবসম্প্রদায়। নতুন ভারতের উদয়েও যুবসম্প্রদায়ের গুরুত্বপূর্ণ ভূমিকা রয়েছে। তিনি মনে করেন, নতুন ভারত এমনই একটি স্থান, যেখানে প্রক্রিয়াসমূহ প্রগতি চিহ্নিত করে, প্রক্রিয়ায় মানুষের প্রভাব নয়। ……